ตลาดหุ้นนิวยอร์กประกาศปิดห้องค้าหลักทรัพย์ชั่วคราวตั้งแต่วันที่ 23 มี.ค. หลังพบเทรดเดอร์ติดโควิด-19 - FINNOMENA
ตลาดหุ้นนิวยอร์ก (NYSE) ประกาศปิดห้องค้าหลักทรัพย์เป็นการชั่วคราว และเปลี่ยนไปเป็นการซื้อขายทางอิเล็กทรอนิกส์อย่างเต็มรูปแบบ เนื่องจากสถานการณ์การแพร่ระบาดของไวรัสโควิด-19
25 มี.ค. 2563

ตลาดหุ้นนิวยอร์ก (NYSE) ประกาศปิดห้องค้าหลักทรัพย์เป็นการชั่วคราว และเปลี่ยนไปเป็นการซื้อขายทางอิเล็กทรอนิกส์อย่างเต็มรูปแบบ เนื่องจากสถานการณ์การแพร่ระบาดของไวรัสโควิด-19
NYSE ระบุการซื้อขายหลักทรัพย์ทางอิเล็กทรอนิกส์จะเริ่มขึ้นในวันจันทร์ที่ 23 มี.ค.เมื่อตลาดเปิดทำการซื้อขาย พร้อมกับชี้แจงว่า การตัดสินใจปิดห้องค้าหลักทรัพย์เป็นการชั่วคราวนั้น เป็นไปตามมาตรการป้องกันล่วงหน้า เพื่อปกป้องสุขภาพและชีวิตของบรรดาพนักงานในห้องค้าหลักทรัพย์
โดยสื่อต่างประเทศรายงานว่า การประกาศปิดห้องค้าหลักทรัพย์ของตลาดหุ้นนิวยอร์กมีขึ้น หลังจากมีรายงานพบเทรดเดอร์ 2 รายในห้องค้าหลักทรัพย์ติดเชื้อโควิด-19
ที่มา : https://www.cnbc.com/2020/03/18/nyse-to-temporarily-close-trading-floor-move-to-electronic-trading-because-of-coronavirus.html
แท็ก:
แชร์บทความ: